अध्यक्ष थापाले एकै चरणमा मंसिर १० गते प्रदेश र संसद्को निर्वाचन गर्ने पूर्वनिर्णयलाई ९ दिनमै बदलेर २ चरणमा गर्ने निर्यणप्रति आपत्ति प्रकट गरे । ‘दुई चरणमा निर्वाचन गर्दा ११ दिनसम्म मतपेटिकाको सुरक्षा कसरी गर्ने र स्वतन्त्र तथा निष्पक्ष निर्वाचनको विश्वसनीयता कसरी कायम गर्ने भन्नेबारे निर्वाचन आयोगले विचार पुर्‍याउनुपर्छ,’ उनले भने । एक फरक प्रसंगमा उनले मुलुकमा भएका घटनाक्रमहरूलाई हेर्दा देश दुई राजनीतिक ध्रुव र कित्ताका बीचमा देखिएको बताए । उनले आगामी निर्वाचन पनि आत्मसमर्पणवादी मानसिकताका पक्षधर र राष्ट्रवादी विचारका बीचमा हुने दाबी गरे ।
